Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 208

2. A művészeti alapvizsga és záróvizsga követelményei, feladatai meghatározásának módja A művészeti alapvizsga és záróvizsga követelményeit, vizsgafeladatait – valamennyi vizsgatantárgy tekintetében – az alapfokú művészetoktatás követelményei és tantervi programja figyelembevételével kell meghatározni. A művészeti alapvizsga és záróvizsga feladatait a követelmények alapján a vizsgát szervező intézmény állítja össze oly módon, hogy azokból mérhető és elbírálható legyen a tanuló felkészültsége és tudása. A művészeti alapvizsga és záróvizsga feladatait a vizsgabizottság elnöke hagyja jóvá, amennyiben az nem felel meg a követelményeknek, átdolgoztathatja. Azoknál a vizsgatantárgyaknál, amelyeknél a vizsga tartalmában csoportos gyakorlatsor szerepel, ott a szaktanár a megadott gyakorlatok köréből kiválasztott három különböző gyakorlatsort állít össze, amelyből a vizsgán a vizsgabizottság által kijelölt egy gyakorlatsort kell elvégezniük a tanulóknak csoportos formában, a szaktanár irányításával. Vizsgatantárgyak a színjáték tanszakon A művészeti alapvizsga tantárgyai: – drámajáték, – beszédgyakorlatok vagy mozgásgyakorlatok. A művészeti záróvizsga tantárgyai: – színjáték, – egy választott tantárgy az alábbiak közül = beszédgyakorlatok, = mozgásgyakorlatok, = vers- és prózamondás, = tánc- és mozgásszínházi tréning, = kreatív zenei gyakorlat, = színházismeret, = beszédtechnika. 2006/62/II. szám Vizsgatantárgyak a bábjáték tanszakon A művészeti alapvizsga tantárgyai: – bábjáték, – bábkészítés vagy beszéd és ének. A művészeti záróvizsga tantárgyai: – bábjáték, – egy választott tantárgy az alábbiak közül = bábmozgatás, = vers- és prózamondás, = bábszínházismeret, = beszédtechnika, = pantomim, = kreatív zenei gyakorlat, = bábszínészet, = báb- és díszlettervezés, = színpadtechnika (szcenika). Színjáték és bábjáték tanszakon a fent megjelölt választható tantárgyak közül vizsgatantárgynak csak az a tantárgy választható, amelyet az intézmény pedagógiai programja szerint biztosít, valamint amely esetében a tanuló a tantárgy tanításának utolsó évfolyamán az előírt tantárgyi követelményeknek eleget tett.

Source: https://magyarkozlony.hu/hivatalos-lapok/085635d0ae6e0eec307d0b299cb4c87f9bb7d21e/dokumentumok/32958add681aca585162f804cc8321559c7d9c69/letoltes